Document ID: 32005R1358

KOMISIJAS REGULA (EK) Nr. 1358/2005
(2005. gada 18. augusts),
ar ko nosaka svēruma koeficientus, kas izmantojami, lai aprēķinātu 2005./2006. finansiālā gada cūku liemeņu cenu Kopienas tirgū
EIROPAS KOPIENAS KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par Kopienas tirgus, cūkgaļas sektora organizāciju (1), un jo īpaši tās 4. panta 6. punktu,
tā kā:
(1)
Kopienas cūku liemeņu tirgus cena, kā noteikts Regulas (EEK) Nr. 2759/75 4. panta 2. punktā, ir jānosaka, stabilizējot noteiktās cenas katrā dalībvalstī, pēc koeficientiem, kas nosaka relatīvo cūku populācijas lielumu katrā dalībvalstī.
(2)
Šie koeficienti ir jānosaka, vadoties pēc cūku reģistrācijas datiem katra gada decembra sākumā, saskaņā ar Padomes 1993. gada 1. jūnija Direktīvu 93/23/EEK par statistiskām aptaujām par cūku produkcijas nozari (2).
(3)
Ņemot vērā 2004. gada decembra skaitīšanas rezultātus, ir jānosaka jaunie 2005. un 2006. finansiālā gada svēruma koeficienti un jāatceļ Komisijas Regula (EK) Nr. 1900/2004 (3).
(4)
Tā kā 2005./2006. tirdzniecības gads sākas no 2005. gada 1. jūlija, šī regula jāpiemēro no tā paša datuma.
(5)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Svēruma koeficienti, kas minēti Regulas (EEK) Nr. 2759/75 4. panta 2. punktā, ir noteikti šīs regulas pielikumā.
2. pants
Regula (EK) Nr. 1900/2004 tiek atcelta.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 18. augustā

Labels: 2
17
6